[{"text_idx": "#000000", "text": "airBalticu NFT linnakollektsioon, 13. va\u0308ljalase: Ju\u0304rmala"}, {"text_idx": "#000001", "text": "airBaltic: maailma esimene lennufirma, mis va\u0308ljastab NFT-sid (non-fungible tokens, mitteasendatavad token\u2019id), annab va\u0308lja ja\u0308rjekordse osa (nr. 13) airBaltic City kollektsioonist. Iga limiteeritud koguses ja kollektsiona\u0308a\u0308ridele mo\u0303eldud NFT on digitaalne kunstiteos, millel on kujutatud u\u0308ks Airbus A220-300, selle registreerimisnumber ning u\u0308ks La\u0308ti ko\u0303ige armastatumaid linnu, et turismi edendada ja La\u0308tit maailmas reklaamida. NFT-del kujutatud linnade seas on varasemalt olnud Kuldi\u0304ga, Ce\u0304sis, Alu\u0304ksne, Liepa\u0304ja, Bauska, Sigulda, Jelgava, Ogre, Valmiera, Gulbene, Smiltene ja Li\u0304va\u0304ni. Ko\u0303ik airBalticu NFT-d on va\u0308lja antud OpenSea turul ja na\u0308htaval ka Metaverse 3D-galeriis."}, {"text_idx": "#000003", "text": "Suvine leitsak on paras aeg, et linnamelu ranna vastu vahetada. Ko\u0303ik, kellele meeldib ajalooline sarm ja inimhulgad, peaksid suunduma La\u0308ti merea\u0308a\u0308rsesse kuurortlinna Ju\u0304rmalasse. Ssageli Po\u0303hja-Rivieraks nimetatud Ju\u0304rmalas on ujumis- ja pa\u0308evituskultuur juba mitmeid sajandeid vana. Linna ainulaadne puitarhitektuur meenutab 19. sajandi spaakultuuri ning peaaegu 26 kilomeetri pikkused valge liivaga rannad on ta\u0308is elu ja energiat. Siin on loetelu on parimatest asjadest, mida Ju\u0304rmalas teha."}, {"text_idx": "#000004", "text": "Baltimaade suurima kuurortlinna ajalugu ulatub enam kui 200 aasta taha. Ju\u0304rmala kohta on ko\u0303ige rohkem materjali Ju\u0304rmala muuseumis, kus on 50 000 eset, sealhulgas La\u0308ti suurim ujumisriiete kollektsioon. Kollektsioon koosneb peamiselt 20. sajandi naiste ujumisriietest, sest just naised on u\u0308ldiselt olnud aktiivsemad nii ujumisriiete ostmisel kui ka kandmisel."}, {"text_idx": "#000005", "text": "Ju\u0304rmala on aastaid olnud tuntud mitte ainult oma tervendusvo\u0303imaluste, vaid ka oma ajaloolise arhitektuuri poolest. Paljud linna hooned on ajalooliste ma\u0308lestusma\u0308rkidena muinsuskaitse alla vo\u0303etud. Need esindavad tervet rida stiile, alates juugendstiilist, rahvusromantikast ja klassikalisest arhitektuurist kuni modernismi ja no\u0303ukogude funktsionalismini. Avasta Ju\u0304rmala arhitektuuri peidetud pa\u0308rleid jalgrattaga: marsruudid leiad aadressilt visitjurmala.lv."}, {"text_idx": "#000006", "text": "Naudi spaaelamusi! Ju\u0304rmala spaa- ja kuurordito\u0308o\u0308stus sai alguse 18. sajandi lo\u0303pus. Kogu Ju\u0304rmala piirkonda peetakse looduslikuks spaaks. O\u0303rn, ioniseeritud mereo\u0303hk ravib hingamisteid ja tugevdab immuunsu\u0308steemi ning u\u0308mbritsevate ma\u0308nnimetsade aroom mo\u0303jub rahustavalt tunnetele. Aluspinnasesse peidetud va\u0308a\u0308vli-, bromiidi- ja naatriumkloriidirikast mineraalvett ning piirkonna ja\u0308rvedes leiduvat tervendavat sapropel-muda kasutatakse ta\u0308napa\u0308evalgi enamiku linna kuurorthotellide ja taastusravikeskuste pakutavates raviprogrammides. Populaarsed on ka merevaigumassaaz\u030cid."}, {"text_idx": "#000007", "text": "Eelmisel suvel avati piirkonna ko\u0303rgeim avalik vaateplatvorm: K\u0327emeri veetorn. Ta\u0308nu siinkandis asuvatele tervendavate omadustega va\u0308a\u0308vliallikatele on just K\u0327emeri see osa Ju\u0304rmala linnast, kus kuurordid hakkasid tekkima juba 18. sajandil. 42-meetrine K\u0327emeri veetorn asub ajaloolises K\u0327emeri kuurortpargis. 220 trepiastet viivad u\u0308les vaateplatvormile, kust avaneb hingemattev vaade restaureeritud pargile ja roosiaeda. 1929. aastal ehitatud veetornis on praegu ka kuurordi ajalugu ka\u0308sitlev va\u0308ljapanek. Veetorni vaateplatvormile pa\u0308a\u0308semiseks on vajalik eelnev broneering."}, {"text_idx": "#000008", "text": "Ju\u0304rmala on inspireerinud paljusid La\u0308ti luule suurkujusid, sealhulgas Rainist (1865-1929) ja Aspazijat (1865-1943). Naudi rahu ja vaikust Rainise ja Aspazija ajaloolises suvilas, mis on nu\u0308u\u0308d neile kahele luuletajale pu\u0308hendatud muuseum. See luuletajapaar armastas seal oma suvesid veeta; ma\u0308ndidest u\u0308mbritsetud kuurortlinna rahulik vo\u0303lu lummab to\u0303ena\u0308oliselt ka Sind. Selles suvemajas on autentsed majapidamisesemed, mis aitavad ku\u0308lastajatel to\u0303eliselt tunda selle aja aurat, mil kirjandushiiud oma suurimaid teoseid kirjutasid. Saadaval on audiogiidid."}, {"text_idx": "#000009", "text": "Veel u\u0308ks huvitav paik, mida ku\u0308lastada, on Aspazija maja, kus luuletaja veetis oma elu viimased ku\u0308mme aastat. Maja vo\u0303luva fassaadi taga asub Ju\u0304rmala ko\u0303ige ebatavalisem muuseum \u2013 see vo\u0303imaldab ku\u0308lastajatel praktiliselt reisida ajas tagasi 1930. aastatesse. Seda tunnet tekitab interjo\u0308o\u0308r, mida on hoolikalt ajastutruuna sa\u0308ilitatud ja sisaldab uhket salongi, hubaseid verandasid, algupa\u0308raseid kunstiteoseid ja kitsaid puittreppe. Digitehnoloogiate abil saab muuseumis kohtuda nii poetessi enda kui ka tema igaveste kaaslastega \u2013 kassidega. Saadaval on audiogiidid ja giidiga ekskursioonid."}, {"text_idx": "#000010", "text": "Ju\u0304rmala ajaloolised lavad ja aiad on publikut vabao\u0303hukontsertidega ro\u0303o\u0303mustanud juba u\u0308le saja aasta. Ka ta\u0308napa\u0308eval saavad ku\u0308lalised nautida muusikat vabas o\u0303hus Dzintari kontserdisaalis: eemal on kosta kajakate ha\u0308a\u0308litsusi ning pa\u0308ike pakub loomulikku valgustust ja lavakujundust. Siin toimuvad mitte ainult klassikalise ja popmuusika kontserdid, vaid ka mitmesugused festivalid. Siinkandis olles tasub silma peal hoida, milliseid kultuurisu\u0308ndmusi Dzintari kontserdimajas pakutakse."}, {"text_idx": "#000011", "text": "Kuna Melluz\u030ci pargis on hiljuti restaureeritud algselt 1930. aastal ehitatud lava, on Ju\u0304rmala elanikel nu\u0308u\u0308d uus kultuurisu\u0308ndmuste toimumispaik. Lava on u\u0308ks kahest 20. sajandist sa\u0308ilinud akustilisest merekarbikujulisest puidust vabao\u0303hulavast kogu La\u0308a\u0308nemere piirkonnas. See on ka iga Instagrammeri unistuste koht."}, {"text_idx": "#000012", "text": "Ju\u0304rmala pakub palju suurepa\u0308raseid sportimisvo\u0303imalusi, aga selles kuurortlinnas on alati olnud erilisel kohal tennis. Mitmete ko\u0303rgetasemeliste tenniseva\u0308ljakute seas on siin u\u0308ks spordikompleks, mida tasub kindlasti ku\u0308lastada. Pa\u0308rast ulatuslikku rekonstrueerimist taasavati Lielupe tennisekeskus 2019. aasta detsembris ja seda peetakse nu\u0308u\u0308d Baltimaade ko\u0303ige kaasaegsemaks tennisekeskuseks. Tegelikult kajastati seda kuulsat kohta meedias esimest korda juba 1932. aastal."}, {"text_idx": "#000013", "text": "Kui liivalosside ehitamisest ja rannas sulistamisest ei piisa, siis veelgi rohkem vett ja lo\u0303bu saab kogeda veepargis Li\u0304vu Akvaparks. Po\u0303hja-Euroopa u\u0308hes suurimas veepargis on erineva raskusastmega liuma\u0308ed, voolav \u201ejo\u0303gi\u201c, saunad, mullivannid ja hulgaliselt muid po\u0303nevaid atraktsioone."}, {"text_idx": "#000014", "text": "Kui vesi teid eriti ei huvita, ku\u0308lastage Dzintari metsaparki: seal on vaatetorn, ma\u0308nguva\u0308ljakud eri vanuses lastele, rulluisurajad, skatepark ja ta\u0308navakorvpalliplatsid. Kaks ko\u0303ige populaarsemat atraktsiooni on siin Ju\u0304rmala Net Adventure Park ja seikluspark Ju\u0304rmalas Tarza\u0304ns. Siin saab terve pa\u0308eva ronida ja roomata kuue meetri ko\u0303rgusel puude vahel rippuvates vo\u0303rkudes ja tunnelites, liuelda mo\u0308o\u0308da o\u0303huso\u0303idurada vo\u0303i ronida mo\u0308o\u0308da liuma\u0308gesid ja redeleid u\u0308les ja alla."}, {"text_idx": "#000015", "text": "Ekspertide hinnangul katavad rabad umbes 5% La\u0308ti territooriumist ja umbes 70% neist rabadest on veel suhteliselt puutumata ja rikkumata. Oma va\u0308rvide, lo\u0303hnade ja teistsuguse meeleoluga on La\u0308ti rabad to\u0303eliselt maagiline koht. Ta\u0308napa\u0308eval on muidugi vo\u0303imalik rabasid uurida ka kuiva jalaga. Suurt K\u0327emeri raba la\u0308biv laudtee on K\u0327emeri rahvuspargiko\u0303ige populaarsem sihtkoht ja vo\u0303imaldab ku\u0308lastajatel seda ainulaadset sammaldunud raba ho\u0303lpsasti nautida. See konkreetne raba on umbes 8000 aastat vana ja sisaldab va\u0308ikeste pikerguste ja\u0308rvede ja tiikide labu\u0308rinti, mis lisavad rabale o\u0303rna ilu. See on eriti muinasjutuline pa\u0308ikeseto\u0303usu ajal, nii et kindlasti tasub varakult u\u0308les to\u0303usta ja vo\u0303tta kaasa termos kuuma teega, et pu\u0308u\u0308da pa\u0308eva esimesi kiiri. K\u0327emeri laudtee on 3,4 kilomeetrit pikk."}, {"text_idx": "#000016", "text": "Gastronoomiliste naudingute otsijad peavad ko\u0303igepealt otsustama, millises o\u0303hkkonnas nad einestada soovivad. Ju\u0304rmala su\u0308da on Jomas iela, jalaka\u0308ijate ta\u0308nav, mida a\u0308a\u0308ristavad lugematud restoranid ja kohvikud. See on olnud kuurortlinna ku\u0308lastajate ja elanike populaarne kohtumis-, jalutus- ja peatuspaik juba 19. sajandist alates. Kui soovid mo\u0303nusamat o\u0303hkkonda, tasub vaadata ka rannas vo\u0303i Lielupe jo\u0303e a\u0308a\u0308res asuvaid restorane ja kohvikuid."}, {"text_idx": "#000017", "text": "To\u0303esti u\u0308ks parimaid Ju\u0304rmala so\u0308o\u0308gikohti on Bar & Grill 36. Line restoran, mida juhib Lauris Aleksejevs, u\u0308ks La\u0308ti tuntumaid kokkasid. Klientide hinnangute kohaselt kiidavad seda kohta Ju\u0304rmalas ko\u0303ik. Bar & Grill 36. Line asub otse rannas, mis ta\u0308hendab, et sealt avaneb fantastiline vaade pa\u0308ikeseloojangule. Restoranis on avatud ko\u0308o\u0308k ja lahtise leegiga grill, mille va\u0308rskeid koostisosi ja grilltoodangut tarnivad Saksa ja Prantsuse gurmeepoed."}, {"text_idx": "#000018", "text": "Veel u\u0308ks klassikaline Ju\u0304rmala so\u0308o\u0308gikoht, aga luksuslikum, on Light House Ju\u0304rmala restoran. See asub samuti rannas, nii et seal on veidi rahulikum o\u0303hkkond ning vaade rannale ja merele on ta\u0308iesti vapustav. Menu\u0308u\u0308st leiad Vahemere ko\u0308o\u0308gi, mereannid ja toidud, mis sisaldavad ko\u0308o\u0308givilju ja mahlast liha, mis on valmistatud Hispaania \u201eJosperi\u201c grillil."}, {"text_idx": "#000019", "text": "Paljud inimesed seostavad Ju\u0304rmalat kohaga, kus saab nautida rahu ja vaikust ilma mugavusest ja erinevatest meelelahutusvo\u0303imalustest loobumata. Seda kontseptsiooni kehastavad ka linna mitmekesised majutusvo\u0303imalused turistidele, alates eelarveso\u0303bralikest ka\u0308mpingutest ja va\u0308ikestest, aga la\u0308bimo\u0303eldud butiik-spaahotellidest kuni luksushotellideni, kus on ta\u0308ielikud spaa- ja fitnessprogrammid."}, {"text_idx": "#000020", "text": "Na\u0308iteks 5-ta\u0308rni hotell Baltic Beach Hotel & SPA asub otse rannas, lopsakate ma\u0308ndide keskel. Hotelli suhteliselt eraldatud asukoht luidete keskel pakub rahulikku puhkust, suurepa\u0308raseid vaateid ja privaatset randa. Veel u\u0308ks variant on kolmeta\u0308rnihotell Villa Joma, millest o\u0303hkub vana Ju\u0304rmala vo\u0303lu, sest see va\u0308ike puithoone on olnud u\u0308ks kesklinna hotelle juba selle ehitamisest saadik. Nii fassaad kui ka interjo\u0308o\u0308r peegeldavad sellele merea\u0308a\u0308rsele linnale omast kuulsat puidust arhitektuuri, vo\u0303imaldades Sul nautida unustamatut majutust ainulaadse kultuuriloo ja looduskeskkonnaga kohas."}, {"text_idx": "#000021", "text": "Ju\u0304rmala kohta saad la\u0308hemalt lugeda veebilehelt visitjurmala.lv"}]